Име на проекта: **„Посланици на езерата“**

По програма на „Мтел еко гарант“

Програмна област:

1. Повишаване на участието на деца и младежи в дейности за опазването на биоразнообразието, включително и застрашените видове ;

2. Насърчаване на практики за възпитание в опазване на околната среда за деца в детски градини и училища чрез извънучилищни дейности

3. Кратко резюме на проекта – проблем, цел, основни дейности, основни очаквани резултати, ефект (до 500 думи)

• Проблеми -Непосредствено до град Бургас се намират едни от най-богатите на биоразнообразие влажни зони, както на национално, така и на Европейско ниво – Атанасовско езеро, Поморийско езеро,езерото Вая, комплекс Мандра-Пода и местноста Ченгене скеле. За съжаление непосредствената близост на големи населени места е довела до множество заплахи за видовете в тези територии. Ключови заплахи в тези зони са бракониерският лов и риболов, незаконен отсрел, безпокойство, унищожаване на местообитания, замърсявания, сблъсъци на птици в електропреносната мрежа и други. Десет вида с висока консервационна значимост са пряко засегнати от тези заплахи. Видовете и техният статут в световният червен лист (IUCN):

Застрашени - Червеногуша гъска, Кадифена потапница,Тръноопашата потапница;

Уязвими - Малка белочела гъска, Къдроглав пеликан, Ледена потапница;

Почти застрашени - Белоока потапница,Черноопашат крайбрежен бекас,Видра,Обикновенна блатна костенурка;

Към тези заплахи реферират „Националният план за действие на най-значимите влажни зони” и европейските и националните планове за действие на повечето от горепосочените световно застрашени видове.

• Цел - В основата на тези проблеми стои липсата на екологична култура в обществото и не достатъчната популярност на заплахите и техните потенциални решения. Проектът цели чрез образователни дейности със състезателен характер да повиши екологичното самосъзнание на учители,младежи и техните родители в района на Бургас.

• Основни дейности

• Разработване и разпространяване на учебно помагало с природозащитна насоченост, което да акцентира на 10 ключови вида в района на Бургаските езера и техните заплахи.

• Организиране на състезание за ученици между 5 и 7 клас на тема „Птиците в Бургаските езера и техните проблеми

4. Продължителност на проекта: 6 месеца

Предварителна начална дата:1 юни 2015 година

За кого е този проект? Целевата група са ученици на възраст от 11 до 14 г.у, т.е. в ПЕ на училищото обучение. Ще бъдат включени ученици както от централната цаст на областния град Бургас, така и от кварталите, разположени в непосредствена близост до езерата, а също и от някои близки до Бургас по-малки населени места, намиращи се в близост до влажни зони /Поморие, Созопол, Камено, Българово/. Общият брой на учениците от тази възрастова група в посочените населени места е около 6500.

Учители по природни науки, най-вече преподаващи по Човекът и природата и по Биология и здравно образование, ръководители на училищни еко-клубове. Покана за участие в олимпиадата по орнитология ще бъде отправена до 34 училища, в които преподават около 40 педагогически специалисти по посочените учебни предмети или ръководят училищни клубове на природобютели.

Родители на учениците, които ще споделят интересите на децата си към обитателите на бургаските влажни зони, към заплахите за тях.

Доброволци на БДЗП.

Децата на възраст от 11 до 14 години са изключително впечатлителни и отворени към нови области на знание и интереси. Това е възрастта, в която се изграждат техните личностни качества и усвояване на екологични знания и възпитаването на природозащитна култура е особено важно. И особено, не абстрактни знания за природата въобще, а за конкретни местообитания и видове, които се срещат близо до тях. Това са световно застрашени видове, които могат да бъдат наблюдавани в естествената им среда почти в рамките на родния град.

Учениците проявяват интерес към състезания, които се провеждат в по-различен и нестандартен формат, харесват възможността за изява в практическите кръгове.

Интересът към олимпиадата по орнитология винаги е бил голям. Доказват го нейните 14 успешни издания.

Науката за птиците е необятна и ние желаем да предложим на учителите и техните ученици първо да се запознаят с определен краен обем от знания за водолюбивите птици, за конкретни видове, местообитания, заплахите за тях в Бургаските езера и плановете за опазване на тези видове. По този начин децата няма да се почувстват изгубени сред трудни академични знания, и ще пожелаят да се запознаят на практика с местообитанията и видовете, срещащи се в близост до тях. Надяваме се, загрижеността за опазването на конкретните видове да се превърне в загриженост за околната среда като цяло, а познаването на заплахите за тези световно застрашени птици и плановете за опазването им да постави основа на разбиране на природозащитното законодателство.